Publication: Magyar Közlöny
Issue: MK-1998-16 (Year: 1998, Number: 16)
Era: 1990-2004
Section: a 40/1998. (III. 6.) Korm. rendelethez
Paragraph Index: 25

4. A küldemény felbontása és érkeztetése 4.1. Bontás vegyes rendszerű iratkezelés esetén A szervhez érkezett valamennyi küldeményt — az 5.3. pontban foglaltak kivételével — a központi iratkezelést felügyelő vezető által írásban felhatalmazott személy bonthatja fel, és látja el érkeztető bélyegzővel. 4.2. Bontás osztott iratkezelés esetén A küldemények szétosztása és érkeztető bélyegzővel való ellátása a postabontóban történik. A küldemények közül a postabontóban csak azokat kell felbontani, me- 1998/16. szám lyekről a címzett nem állapítható meg. A szervezeti egységek szerint csoportosított, hivatkozási számmal ellátott és ajánlott küldeményeket hivatkozási szám, illetve ajánlási ragszám szerint, a többit pedig a feladó neve szerint kell bevezetni az egyes szervezeti egységek átadókönyvébe. 4.3. Felbontás nélkül a címzettnek kell továbbítani — a névre szóló, megállapíthatóan magánjellegű, — s. k. felbontásra szóló, valamint — azon küldeményeket, melyeknél ezt elrendelték. 4.4. A küldemények téves felbontásakor, valamint, ha később derül ki, hogy a küldeményben minősített irat van, a borítékot újból le kell ragasztani, rá kell vezetni a felbontó nevét, majd a küldeményt a felvett jegyzőkönyvvel sürgősen eljuttatni a címzetthez, illetve a minősített iratokat az iratkezelőhöz. A felbontó a kézbesítőkönyvben az átvétel és a felbontás tényét köteles rögzíteni az átvétel dátumának megjelölésével. 4.5. A felbontás nélkül átvett küldemények címzettje, az általa felbontott hivatalos küldeményt iktatás céljából soron kívül köteles visszajuttatni a központi iktatóba vagy a szervezeti egység iktatást végző iratkezelőjéhez. 4.6. A küldemény ellenőrzése bontáskor 4.6.1. A küldemény felbontásakor ellenőrizni kell az iraton, illetve borítékon jelzett melléklet(ek) meglétét, valamint illetékköteles iratnál az illeték lerovásának tényét (ún. „leletezés”). Az esetlegesen felmerülő irathiány tényét jegyzőkönyvben vagy az iraton vagy az előadói íven kell rögzíteni. A jegyzőkönyv egy példányát a küldeményhez kell mellékelni. 4.6.2. A mellékletek hiánya nem akadályozhatja az ügyintézést. (A hiánypótlást az ügyintézőnek kell kezdeményezni.) 4.6.3. A faxon érkezett irat esetében, először gondoskodni kell az információkat tartósan őrző másolat készítéséről. A másolat hitelesítését az eredeti irat őrzésére kijelölt szervezeti egység iratkezelője végzi záradékkal. Egyebekben a faxon érkezett irat kezelésére az általános rendelkezések az irányadóak. 4.7. Ha felbontás alkalmával kiderül, hogy a küldemény pénzt vagy egyéb értéket tartalmaz, a felbontó az összeget, illetőleg a küldemény értékét köteles az iratokon feltüntetni, és a pénzt, illetékbélyeget és egyéb értéket — elismervény ellenében — a pénzkezeléssel megbízott dolgozónak átadni. 4.8. A küldemény borítékját véglegesen az ügyirathoz kell csatolni, ha — az ügyirat benyújtásának időpontjához jogkövetkezmény fűződik, — a beküldő nevét vagy pontos címét csak a borítékról lehet megállapítani, — a küldemény hiányosan vagy sérülten érkezett meg, — bűncselekmény vagy szabálysértés gyanúja merül fel.

Source: https://magyarkozlony.hu/hivatalos-lapok/c08d6593857d515ec3029e59ef09775cb7f92406/dokumentumok/33150d5f5a86bd26068a8a1a4b1dd03cab5243d1/letoltes